Publication: Magyar Közlöny
Issue: MK-1998-114 (Year: 1998, Number: 114)
Era: 1990-2004
Section: 
Paragraph Index: 4

2. § A Megállapodás hivatalos magyar nyelvű szövege a következő: „Megállapodás a Magyar Köztársaság Kormánya és a Szlovák Köztársaság Kormánya között az 1994. évi Bécsi Dokumentumot kiegészítő bizalomés biztonságerősítő intézkedésekről és a katonai kapcsolatok fejlesztéséről A Magyar Köztársaság Kormánya és a Szlovák Köztársaság Kormánya (a továbbiakban: Felek) emlékeztetve az Európai Biztonsági és Együttműködési szervezet keretében vállalt kötelezettségeikre; figyelembe véve a Magyar Köztársaság és a Szlovák Köztársaság között 1995. március 19-én aláírt Szerződést a jószomszédi kapcsolatokról és a baráti együttműködésről; törekedve arra, hogy az átláthatóság és a bizalom növelése érdekében további, kétoldalú együttműködésen alapuló kötelezettségeket vállalnak; meggyőződve arról, hogy a kétoldalú katonai együttműködés erősítésével, a kétoldalú együttműködésen alapuló kötelezettségek teljesítésével hozzájárulnak a Felek közötti bizalom, a kapcsolatok, valamint keletközép-európai térség és egész Európa biztonságának erősítéséhez; * A törvényt az Országgyűlés az 1998. december 15-i ülésnapján fogadta el. elhatározták, hogy továbbfejlesztik a párbeszéden alapuló, bizalom- és biztonságerősítést és a katonai átláthatóságot célul tűző kétoldalú katonai együttműködést; megállapodnak az EBESZ Bizalom- és Biztonságerősítő Intézkedésekkel Foglalkozó Tárgyalások 1994. évi Bécsi Dokumentuma (a továbbiakban: 1994. évi Bécsi Dokumentum) 136. §-ában foglalt ajánlással összhangban, valamint a két állam között már létrejött megállapodások kiegészítéseképpen az alábbi katonai együttműködési intézkedésekről: I. Cikk A katonai információcsere szélesítése és a már meglévő bizalom- és biztonságerősítő intézkedések továbbfejlesztése

Source: https://magyarkozlony.hu/hivatalos-lapok/2214a2fce3e580438e55ae07a487ee35276e8ec1/dokumentumok/1d69da26d8735d665e884285932425e176cf9324/letoltes